Într-un bloc din Mănăștur unii locatari au redactat un afiș pentru a-l ruga pe veciunul care tușește de o vreme îndelungată să găsească o soluție în privința zgomotului pe care îl produce.
Afișul pus pe ușa vecinului a fost preluat de presa din Cluj și a stârnit râsul în rândul celor care au citit mesajul.
Locatarii care spun că nu mai pot dormi din cauza vecinului care tușește l-au rugat pe acesta să facă ceva în privința zgomotului, ținând cont că pereții blocului nu dispun de "izolație fonică".
Un locatar din Cluj, nemulțumit de vecinul care tușea, i-a lăsat un mesaj neașteptat celui care îl deranjează de luni bune. Ce a putut să-i transmită
"Vă transmitem o rugăminte în legătură cu zgomotele pe care le faceți seara și dimineața atunci când tușiți. Din păcate, pereții acestui bloc nu au izolație fonică.
Sperăm că sunteți în căutarea unei soluții pentru sănătatea dumneavoastră și înțelegem că trebuie să vă simțiți bine.
Totuși, sunetul tusei este puternic și deranjează (Ne trezește din somn). Am fi foarte recunoscători dacă ați încerca să faceți ceva în privința asta, mai ales că se întâmplă de câteva luni bune.
Vă mulțumim anticipat pentru efortul depus pentru a menține o atmosferă liniștită în vecinătatea noastră", se arată în afișul lăsat de vecinii mulțumiți, potrivit stiridecluj.ro.
Mulți dintre cei care au văzut în mediul online scrisoarea vecinului nemulțumit, au avut comentarii critice la adresa celui care a redactat mesajul.
Mulți dintre cei au văzut afișul s-au întrebat ce ar putea să facă bărbatul care tușește pentru a nu-i mai deranja pe vecini.
"Sensibililor, mutați-vă la țară unde este liniște și chiar dacă tușește cineva, nu se aude", "O idee mai buna era sa mearga cu un ceai cald la vecinu, omenia nu se cumpara, se castiga....", "Șmecherii tușesc, fraierii comentează nene, cu multă stimă și respect", sunt câteva dintre ceomentariile lăsate de cei care nu au fost de acord cu măsura locataului deranjat.
Rezultate Loto azi, 24 martie 2024. Report în valoare de peste 6,35 milioane de lei după extragerile de duminică... S-a reintrodus taxa de pod de la Fetești. Cât trebuie să scoată din buzunar turiștii în 2024...